Diari Oficial de la Generalitat Valenciana


Sumari del DOGV 9155, del 19-08-2021 (2021/8618)

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza generar crèdits en el capítol 2 del programa 411.40, Escola Valenciana d'Estudis per a la Salut, de la Conselleria de Sanitat Universal i Salut Pública, per import de 47.477,34 euros. Expediente 10.012/21-100.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8618


Data del document
:   29-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza generar crèdits en el capítol 2 del programa 411.40, Escola Valenciana d'Estudis per a la Salut, de la Conselleria de Sanitat Universal i Salut Pública, per import de 47.477,34 euros. Expediente 10.012/21-100. [2021/8618]  
La Fundació Espanyola per a la Ciència i la Tecnologia desenvolupa activitats per a la integració i coordinació de l'accés a la informació científica, i potencia els serveis d'accés a aquesta en suport als diferents agents que operen en el Sistema Espanyol de Ciència, Tecnologia i Innovació. En el marc d'aquestes activitats, la Fundació concedeix les ajudes «María de Guzmán per al Foment de la Investigació Científica d'Excel·lència», l'objecte de les quals és la promoció de l'ús de bases de dades de referències bibliogràfiques multidisciplinàries amb cites i impacte propi que permeten una òptima gestió i mesurament de resultats d'investigació per a impulsar i afavorir la investigació d'excel·lència.  
  
Els beneficiaris podran finançar les despeses directament incorregudes per a l'accés a les esmentades bases de dades. Entre els beneficiaris d'aquestes ajudes es troba l'Escola Valenciana d'Estudis per a la Salut (EVES), a qui se li ha concedit un import de 47.477,34 euros, per a la contractació de la subscripció anual per a l'accés i ús de la pàgina Web of Science.  
Per tractar-se de fons finalistes no inclosos en el pressupost per a aquest exercici, la Conselleria de Sanitat Universal i Salut Pública proposa una generació de crèdit en el capítol 2 del programa 411.40, Escola Valenciana d'Estudis per a la Salut, per import de 47.477,34 euros.  
  
A aquest efecte, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 403.01, «Entitats públiques i altres ens de l'Estat. Àrea d'Educació i Investigació», per import de 47.477,34 euros.  
  
Segon  
Autoritzar un augment del pressupost de despeses en l'aplicació 51.83.02.367.17.9 per import de 47.477,34 euros.  
  
Tercer  
A conseqüència de l'import generat, es modifica l'FP3 del programa 411.40, Escola Valenciana d'Estudis per a la Salut, en les dades relatives a l'aplicació d'ingressos 403.01, que queden establits en els termes següent:  
  
Codi   
ingrés Origen/Destinació del finançament Cap. Import  
403.01 Entitats públiques i altres ens de l'Estat. Àrea d'Educació  
i Investigació.   
 Ajudes «María de Guzmán per al Foment de la Investigació Científica d'Excel·lència». 2 47.477,34  
  
  
  
València, 29 de juliol de 2021.- El conseller d'Hisenda i Model Econòmic: Vicent Soler i Marco.